Și-a lansat cartea marțea trecută la New-York și a vândut deja cel puțin o mie de exemplare, dacă ar fi să ne luăm după numărul susținătorilor care au așteptat-o de cu noaptea în fața librăriei.    Hillary Rodham Clinton (semnează toate cărțile și cu numele de domnișoară, ca să pricepem că n-a fost niciodată doar soția soțului său) își explică eșecul din alegeri, transformându-l într-un succes personal - rețeta celorlalte două volume autobiografice, Living History (“Istorie trăită”, 2003) și Hard Choices (“Decizii dificile”, 2014).